
T1. Protocol per a presentar sol·licituds per a les entitats beneficiàries d’una subvenció en aplicació de la Resolució del conseller de Model Econòmic, Turisme i Treball, i president del Servei d’Ocupació de les Illes Balears de 2 de juny de 2021 per la qual s’aprova la convocatòria de subvencions SOIB Dona 2021 (BOIB núm. 074, de 5 de juny de 2021)

1. Introducció

2. Ens i entitats beneficiàries

3. Temporalitat i període d’execució dels projectes

4. Destinatàries de la convocatòria

5. Informació prèvia a la sol·licitud de subvenció: assessorament tècnic de les tutores VVM a les entitats interessades a participar-hi (opcional)

6. Sol·licitud de subvencions i presentació de projecte	






1. Introducció

Aquests ajuts es destinen a finançar els costos salarials totals, inclosa la cotització empresarial a la Seguretat Social, que derivin de contractar, durant 12 mesos, dones víctimes de violència masclista, amb l’objectiu de millorar-ne l’ocupabilitat i les possibilitats d’inserció laboral.


Novetats d’aquesta convocatòria:

· La sol·licitud de subvenció i el guió del projecte es tramitaran per ACCFOR. Les entitats que no estiguin d’alta a la plataforma, tendran les indicacions per fer-ho al web del soib.



2. Ens i entitats beneficiàries

Es poden beneficiar de la subvenció objecte d’aquesta convocatòria les entitats relacionades a continuació que tinguin la intenció de contractar dones víctimes de violència masclista en el marc d’aquesta convocatòria i que gaudeixin de capacitat tècnica i de gestió, així com competència, per executar el projecte corresponent:
 
a) Ens locals (corporacions locals, consells insulars i mancomunitats), i també les entitats que en depenen o que hi estan vinculades
b) Entitats sense ànim de lucre
c) Entitats que conformen el sector públic instrumental de la CAIB, excepte els consorcis i els organismes autònoms
d) Associacions empresarials i sindicals

3. Temporalitat i períodes d’execució dels projectes

Els contractes de treball seran de dotze mesos, amb una jornada del 100 % de la jornada laboral aplicable, tot i que excepcionalment es poden autoritzar contractes de durada inferior.

Les contractacions s’han de formalitzar en un termini màxim de tres mesos a partir de la data que es notifiqui la resolució definitiva de concessió de subvenció. 


4. Destinatàries de la convocatòria

En el moment de la selecció i de la contractació les candidates han de complir els requisits generals següents: 

a) Tenir acreditada la condició de víctima de violència masclista
b) Disposar de l’Informe d’idoneïtat expedit a tal efecte pels serveis socials comunitaris
c) Tenir l’autorització administrativa de treball i residència vigent, si escau
d) Estar inscrita al SOIB com a demandant de feina o millora d’ocupació
e) No haver estat contractada en altres programes SOIB Dona



5. Informació prèvia a la sol·licitud de subvenció

Les entitats interessades a participar en la convocatòria poden demanar assessorament tècnic a les tutores per a dones VVM de la seva oficina del SOIB de referència. En el cas que tenguin centres de treball a més d’un municipi o illa, poden demanar l’assessorament  a les tècniques de serveis centrals que coordinen la convocatòria.  Aquesta demanda es pot fer directament a la tutora referent o a través de la bústia soibdona@soib.caib.es (entitats amb presència supramunicipal) indicant les dades de contacte de la persona que rebrà l’assessorament en representació de l’entitat. 

En l’entrevista d’assessorament l’entitat ha de proporcionar informació sobre el tipus d’entitat, estructura (departaments, àrees, centres de treball…) personal contractat, proposta dels llocs de feina que ofereixen i categories, proposta de funcions, etc.

[bookmark: _heading=h.30j0zll]Aquest assessorament s’ofereix de manera opcional i l’objectiu és donar suport a l’entitat per elaborar projectes d’acord amb els perfils laborals de les dones VVM que hi ha en cartera. 


6. Sol·licitud de subvenció i presentació de projectes 

Les sol·licituds i els guions de projecte, juntament amb els annexos corresponents, es remetran al SOIB a través de l'aplicació ACCFOR.

 Aquests models es troben a disposició de les persones interessades en l’apartat «Convocatòries» de la pàgina web www.soib.es.

